
PIRKIMO-PARDAVIMO SUTARTIS Nr. AŠT 25
2025-00-00, Alytus

UAB „Alytaus šilumos tinklai“, juridinio asmens kodas 149947714, buveinės adresas Pramonės g. 9, Alytus, atstovaujama  generalinio direktoriaus Mindaugo Nevardausko, veikiančio pagal Bendrovės įstatus, toliau vadinamas „Pirkėju“, ir
, juridinio asmens kodas , buveinės adresas , atstovaujama Bendrovės vadovo Ričardo Bartniko, veikiančio pagal Bendrovės įstatus, toliau vadinamas „Pardavėju“,
Pirkėjas ir Pardavėjas atskirai vadinami „Šalimi“, o abi kartu – „Šalimis“sudarė šią viešojo pirkimo-pardavimo sutartį (toliau – Sutartis) ir susitarė:

1. Bendrosios nuostatos
1.1. Šis susitarimas susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:
1.1.1. Sutartis;
1.1.2. Techninės sąlygos
1.1.3. Pasiūlymas.
1.2. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
1.3. Jeigu Sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reiškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
1.4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
1.5. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
1.6. [bookmark: _Hlk40713635]Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

2. Sutarties dalykas
2.1. Pardavėjas įsipareigoja Sutartyje nustatyta tvarka ir sąlygomis perduoti Pirkėjo nuosavybėn Technines sąlygas (Sutarties priedas Nr. 1) bei Sutarties reikalavimus atitinkančią druską tabletėmis (toliau – Prekės), o Pirkėjas įsipareigoja priimti kokybiškas Prekes ir sumokėti už jas Sutartyje nustatyta tvarka.
2.2. Prekių pavadinimai, techniniai reikalavimai ir preliminarūs Prekių kiekiai nurodyti Techninėse sąlygose ir Pardavėjo pasiūlyme (Sutarties priedas Nr. 2), kurie yra neatskiriama šios Sutarties dalis. 
2.3. Sutarties galiojimo laikotarpiu Pirkėjas perka Prekes pagal poreikį. Preliminarus numatomų įsigyti Prekių kiekis nurodytas Techninėse sąlygose.
2.4. Pirkėjas per šios Sutarties galiojimo laikotarpį turi teisę įsigyti mažesnį negu preliminarus, Prekių kiekis, priklausomai nuo jo poreikio. Pardavėjas neturi teisės reikalauti nupirkti visą preliminarų Prekių kiekį už maksimalią Sutarties kainą.
2.5. Prekių tiekimo laikotarpis – Prekės tiekiamos šios sutarties galiojimo metu.
2.6. Sutarties vykdymui nėra pasitelkiami subtiekėjai.
2.7. Pirkimo objektui taikomi Aplinkos misterijos nustatyti aplinkos apsaugos kriterijai. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr.D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.4.1. punktu, nustatyti savarankiški aplinkos apsaugos kriterijai, kurie prekei tiekti sunaudos mažiau gamtos išteklių. Reikalavimai nurodyti Techninėse sąlygose.

3. Kaina ir atsiskaitymų tvarka
3.1. Maksimali Sutarties vertė:
3.1.1. Druska tabletėmis –  Eur () be PVM.  Pridėtinės vertės mokestis Eur (). Bendra suma su PVM  Eur  ().
3.2. Pasikeitus Lietuvos Respublikos pridėtinės vertės mokesčio įstatymu nustatytam PVM tarifui, be atskiro Šalių susitarimo PVM bus perskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Pasikeitus kitiems mokesčiams prekių kaina nebus perskaičiuojama.
3.3. Prekės perkamos už kainą, nurodytą Sutarties priede Nr. 2 – Pardavėjo pasiūlymas.
3.4. Sutarčiai taikomas fiksuoto įkainio su peržiūra apskaičiavimo būdas, nustatytas Viešųjų pirkimų tarnybos 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“.
3.5. Užsakymo kaina – kaina už atskirą Pirkėjo pateiktą užsakymą.
3.6. Į Prekių kainą turi būti įskaičiuota Prekės kaina, visos išlaidos ir mokesčiai.
3.7. Pardavėjas į Prekių kainą privalo įskaičiuoti visas su Prekių tiekimu susijusias išlaidas, įskaitant bet neapsiribojant:
3.7.1. transportavimo išlaidas;
3.7.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su Prekių tiekimu susijusias išlaidas;
3.7.3. visas su dokumentų, kurių reikalauja Pirkėjas, rengimu ir pateikimu susijusias išlaidas;
3.7.4. naudojimo ir priežiūros instrukcijų, numatytų Techninėse sąlygose, pateikimo išlaidas;
3.7.5. prekių garantinės priežiūros, sąskaitos pateikimo per „SABIS“ sistemą išlaidas.
3.8. Avansas nenumatomas. 
3.9. Pirkėjas už Prekes sumoka per 30 (trisdešimt) kalendorinių dienų nuo sąskaitos-faktūros gavimo per informacinę sistemą „SABIS“ dienos, pinigus pervesdamas į Pardavėjo banko sąskaitą.

4. Kokybė
4.1.  Pardavėjas garantuoja, kad parduodamų Prekių techniniai rodikliai atitinka Techninėse sąlygose nurodytus reikalavimus, Lietuvos Respublikoje galiojančias taisykles, teisės aktus, normatyvus.
4.2.  Pardavėjas kartu su Prekėmis privalo perduoti Pirkėjui garantiją žyminčius dokumentus bei dokumentus, nurodančius kokybės garantijos galiojimo sąlygas ir atitinkamų prekių naudojimo instrukcijas originalo ir lietuvių kalba.
4.3.  Jeigu yra prekių trūkumų ar defektų, už kuriuos atsakingas Pardavėjas ir kurių negalima nustatyti iškarto priimant prekes, Pirkėjas turi raštu informuoti Pardavėją apie prekių trūkumus per 5 (penkias) darbo dienas nuo prekių perdavimo dienos. Pardavėjas turi šias prekes nedelsiant pakeisti į kokybiškas arba grąžinti už jas sumokėtus pinigus, arba neatlygintinai pašalinti trūkumus. 
4.4. Pardavėjas atsako už Prekių kokybę, jeigu neįrodo, kad defektai atsirado po Prekių pateikimo Pirkėjui dėl to, kad Pirkėjas pažeidė prekių naudojimo ar saugojimo taisykles, arba dėl trečiųjų asmenų (jais nelaikomi asmens apsaugos priemonių gamintojas ar asmenys, susiję su asmens apsaugos priemonių pateikimu Pardavėjui) kaltės ar nenugalimos jėgos.
4.5.  Laikoma, kad Prekės neatitinka Sutarties reikalavimų, jeigu perduotų Prekių parametrai, kiekis neatitinka šios Sutarties ir jos priedų bei pirkimo dokumentų sąlygų arba perduotos kitos rūšies, negu numatyta Sutartyje, Prekės.
4.6.  Esant abejonėms dėl prekių kokybės, kiekio ar kitų parametrų, Pirkėjas pretenzijas Pardavėjui privalo pateikti nedelsiant, bet ne vėliau nei per 3 (tris) dienas nuo to momento, kai sužinojo apie šiame straipsnyje numatytus Prekių trūkumus.
4.7.  Nustačius, kad Prekės neatitinka Sutarties ir / ar Pirkimo dokumentų sąlygų, Pardavėjas privalo toliau vykdydamas Sutartį, tiekti reikalavimus atitinkančias Prekes ir atlyginti visus Pirkėjo dėl nekokybiškų Prekių patirtus nuostolius.

5. Prekių užsakymo ir perdavimo sąlygos, šalių teisės ir pareigos
5.1. Prekių užsakymo ir perdavimo sąlygos:
5.1.1. Prekės perkamos tik pagal raštišką Pirkėjo užsakymą (siunčiamas el. paštu nurodytu Sutarties 6.2 p.), kuriame nurodomi Prekės pavadinimai, techniniai duomenys ir perkamas kiekis. 
5.1.2. Pardavėjas gali priimti užsakymus, pasiimti ar teikti Prekes tik iš Pirkėjo įgaliotų asmenų, nurodytų Sutarties 6.2 p.).
5.1.3. [bookmark: _GoBack]Prekės pristatomos per 10 (dešimt) darbo dienų nuo užsakymo gavimo dienos Pardavėjo transportu adresu Pramonės g. 9, Alytus, darbo dienomis:
- pirmadienį ÷ ketvirtadienį  – nuo 8:00 val. iki 16:30 val.
- penktadienį – nuo 8:00 val. iki 15:30 val.
5.1.4. Prekės pristatomos Pardavėjo sąskaita.
5.1.5. Neįgalioti asmenys neturi teisės pateikti užsakymo Pardavėjui. Pardavėjui atidavus užsakymą neįgaliotam asmeniui, Pirkėjas turi teisę nemokėti už pateiktas Prekes.
5.1.6. Nuosavybės teisės į Prekes Pirkėjui pereina nuo Prekių perdavimo – priėmimo akto pasirašymo momento.
5.1.7. Prekių žuvimo ar sugedimo rizika pereina Pirkėjui nuo Prekių perdavimo – priėmimo akto pasirašymo momento.
5.1.8. Prekės turi būti gamykliniame įpakavime, užtikrinančiame Prekių saugumą jas transportuojant bei sandėliuojant. Įpakavimo tara negrąžinama, jos vertė įskaičiuota į Prekės kainą.
5.1.9. Pirkėjas turi teisę patikrinti Prekių kiekį ir kokybę.
5.1.10. Prekių kiekis, asortimentas, atitikimas techniniams reikalavimams tikrinami Prekių perdavimo-priėmimo Pirkėjui metu. 
5.1.11. Prekių kokybė turi atitikti Pirkėjo Technines sąlygas (Sutarties priedas Nr. 1) bei teisės aktų reikalavimus.
5.1.12. Pardavėjas garantuoja, kad visos patiektos Prekės yra be defektų, naujos, nenaudotos ir atitinka Pirkėjo Technines sąlygas (Sutarties Priedas Nr. 1), Lietuvos Respublikos įstatymų bei kitų norminių aktų tokioms Prekėms keliamus reikalavimus, Prekių techninius aprašymus, jos yra tinkamos naudoti pagal Prekių įsigijimo paskirtį, nepažeidžiant aplinkos apsaugai, asmens higienai, sveikatai ir pan. keliamų reikalavimų. 
5.1.13. Pardavėjas užtikrina, kad Prekių perdavimo Pirkėjui momentu jis bus teisėtas Prekių savininkas, Prekės nebus įkeistos ar areštuotos, tretieji asmenys neturės reikalavimų į Prekes, ginčų dėl Prekių teismuose ar arbitražuose nebus, taip pat Prekės nebus apsunkintos jokiomis trečiųjų asmenų teisėmis ar suvaržymais, tretieji asmenys nebus pareiškę jokių pretenzijų į Prekes.
5.1.14. Jei priimant Prekes nustatoma, kad pateiktos Prekės neatitinka Sutarties reikalavimų, yra nekokybiškos, neatitinka užsakymo, apie tai pažymima priėmimo-perdavimo akte ir tokios Prekės grąžinamos Pardavėjui. Pardavėjas privalo pakeisti šią (-ias) Prekę (-es) per Šalių tarpusavyje suderintą protingą terminą, kuris visais atvejais negali būti ilgesnis nei 3 (trys) darbo dienos. Šių Prekių priėmimas ir perdavimas bei atsiskaitymas už jas vykdomas vadovaujantis šios Sutarties nuostatomis.
5.1.15. Visas grąžinamas nekokybiškas ir (ar) neatitinkančias Sutarties, jos priedų, užsakymo reikalavimų Prekes Pardavėjas privalo priimti savo sąskaita.
5.2. Pardavėjo įsipareigojimai:
5.2.1. tiekti Prekes, atitinkančias Pirkėjo Technines sąlygas, Lietuvos Respublikos įstatymų bei kitų norminių teisės aktų tokioms Prekėms keliamus reikalavimus, tinkamas naudoti pagal Prekių įsigijimo paskirtį;
5.2.2. prisiimti Prekių atsitiktinio žuvimo ar sugedimo riziką iki Prekių priėmimo-perdavimo momento;
5.2.3. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
5.2.4. kartu su Prekėmis pateikti Pirkėjui visą būtiną su Prekėmis susijusią dokumentaciją;
5.2.5. Pirkėjui paprašius, neatlygintinai, per Pirkėjo nustatytą terminą, kuris negali būti trumpesnis nei 5 (penkias) darbo dienos, raštu pateikti išsamią informaciją apie Sutarties vykdymą: pateikti Prekių tiekimo ataskaitą, nurodydamas, kokios Prekės buvo pristatytos, bei pateikdamas papildomą su Prekių teikimu susijusią informaciją;
5.2.6. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
5.3. Pirkėjo įsipareigojimai:
5.3.1. apmokėti Pardavėjui už tinkamas Prekes Sutartyje nustatyta tvarka ir terminais. 
5.3.2. suteikti informaciją ir/ar dokumentus, būtinus Sutarčiai vykdyti
5.3.3. skirti atsakingą asmenį už Sutarties vykdymą, nurodytą Sutarties 6.2. punkte. 
5.3.4. vykdyti kitus įsipareigojimus, numatytus Techninėse sąlygose (Sutarties 1 priedas).
5.4. Pardavėjo teisės:
5.4.1. Pardavėjas turi šioje Sutartyje, Lietuvos Respublikos civiliniame kodekse bei kituose Lietuvos Respublikos galiojančiuose teisės aktuose numatytas teises.
5.5. Pirkėjo teisės:
5.5.1. Pirkėjas turi šioje Sutartyje, Lietuvos Respublikos civiliniame kodekse bei kituose Lietuvos Respublikos galiojančiuose teisės aktuose numatytas teises.

6. Susirašinėjimas
6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
6.2. Vykdydamos šią Sutartį Šalys palaiko tarpusavio ryšius per įgaliotus atstovus, toliau atsakingus už šios sutarties vykdymą:
	
	Pirkėjo atstovas
	Pardavėjo atstovas

	Pareigos, vardas, pavardė
	
	

	Adresas
	Pramonės g. 9, Alytus
	

	Telefonas
	+370 
	+370 

	El. paštas
	@alytausst.lt
	


6.3. Pirkėjo paskirtas atsakingas asmuo už sutarties paviešinimą: 
6.4. Jei pasikeičia Šalies adresas, įgaliotas atstovas ir / ar kiti duomenys, tokia Šalis turi informuoti kitą Šalį pranešdama ne vėliau, kaip per 5 (penkias) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms ar ji negavo jokio pranešimo, išsiųsto pagal tuos duomenis. 

7. Šalių atsakomybė
7.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.2. Jeigu Pardavėjas nesilaiko Prekių pristatymo termino, Sutartyje ir jos prieduose nurodyto Prekių asortimento ir kokybės, Pirkėjui raštu pareikalavus, jis moka Pardavėjui 0,05 % dydžio delspinigius nuo pavėluotai netinkamos kokybės ar asortimento pateiktų Prekių kainos už kiekvieną tokio pažeidimo dieną.
7.3. Jeigu Pirkėjas nesilaiko apmokėjimo terminų, Pardavėjui raštu pareikalavus, jis moka Pardavėjui 0,05 % dydžio delspinigius nuo neapmokėtos sumos už kiekvieną pavėluotą dieną.
7.4. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
7.5. Kiekviena Šalis įsipareigoja atlyginti kitai Šaliai patirtus tiesioginius nuostolius ar išlaidas (tarp jų teismo ir pagrįstas advokatų išlaidas) dėl Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis joje numatytomis sąlygomis ir tvarka nutraukiama).
7.6. Jeigu Sutartis nutraukiama dėl Šalies kaltės, ji kitai Šaliai privalo sumokėti 10 (dešimt) proc. maksimalios sutarties kainos baudą, kuri Šalių susitarimu laikoma minimaliais patirtais nuostoliais, ir atlyginti visus nuostolius, kurių ši bauda nekompensuoja.

8. Nenugalimos jėgos aplinkybės (force majeure)
8.1. Sutarties Šalys neatsako už savo sutartinių įsipareigojimų neįvykdymą, jeigu Šalys įrodo, jog šis nevykdymas yra nenugalimos jėgos (force majeure) aplinkybių pasekmė. Nenugalimos jėgos (force majeure) aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir 1996 m. liepos 15 d. Lietuvos Respublikos Vyriausybės nutarimu Nr. 840 patvirtintose Atleidimo nuo atsakomybės esant nenugalimos jėgos (force majeure) aplinkybėmis taisyklėse. Nustatydamos nenugalimos jėgos (force majeure) aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos (force majeure) aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį įvykdymą arba netinkamą įvykdymą, o įsipareigojimų įvykdymo terminas pratęsiamas.
8.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (force majeure) aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
8.3. Pagrindas atleisti Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo atlyginti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

9. Subtiekėjų pasitelkimo ir keitimo sąlygos
9.1. Vykdydamas šią Sutartį, Pardavėjas nepasitelkia subtiekėjų. 


10. Sutarties galiojimas
10.1. Sutartis įsigalioja nuo jos pasirašymo dienos ir galioja 12 (dvylika) mėnesių . 
10.2. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties pasibaigimo arba turi išlikti galioti, kad būtų visiškai įvykdyta ši Sutartis.

11. Sutarties pakeitimai
11.1. Sutartis gali būti keičiama vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis.
11.2. Pasirašyti Sutarties pakeitimai ir papildymai tampa neatskiriama Sutarties dalimi. 
11.3. Sutarties 11.1 punkte numatyti reikalavimai netaikomi:
11.4. Sutarties kainos perskaičiavimui dėl pasikeitusio PVM;
11.5. Šalių kontaktinių duomenų pakeitimui.

12. Informacijos konfidencialumas
12.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos, vykdant Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus, ir informacijos apie Pardavėją atskleidimas, jei Pardavėjas pažeidžia Paslaugos atlikimo terminus.
12.2. Ši sutartis, įskaitant Pardavėjo pasiūlymą, teisės aktų nustatyta tvarka ir terminais bus paskelbta Centrinėje viešųjų pirkimų informacinėje sistemoje, išskyrus informaciją, kurią tiekėjas pasiūlyme nurodė, kaip konfidencialią. 

13. Sutarties pažeidimai
13.1. Jeigu Pardavėjas pažeidė šioje Sutartyje numatytas sąlygas, nesilaikė normatyvinių dokumentų ir kitų teisės aktų reikalavimų, nesilaikė Sutartyje nustatytų terminų, Pirkėjas turi teisę:
13.1.1.  reikalauti vykdyti sutartinius įsipareigojimus;
13.1.2.  reikalauti sumokėti Sutartyje nustatytus delspinigius;
13.1.3. reikalauti sumokėti Sutartyje nustatytas baudas;
13.1.4. reikalauti atlyginti nuostolius;
13.1.5. nutraukti Sutartį.
13.2. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Pardavėją, nutraukti Sutartį ir pareikalauti iš Pardavėjo atlyginti dėl to patirtus visus nuostolius, jei Pardavėjas iš esmės pažeidė Sutartį. Pardavėjo padarytas Sutarties pažeidimas yra laikomas esminiu, kai:
13.2.1. Pardavėjas, nepaisydamas Pirkėjo raginimo, vėluoja pristatyti prekes daugiau kaip 2 (dvi) savaites;
13.2.2. Pardavėjas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas;
13.2.3. Pardavėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
13.2.4. Pardavėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Pirkėjui tampa žinoma apie kitokį priverstinį Pardavėjo kreditorių teisių įgyvendinimą, galintį turėti esminės įtakos Pardavėjo galimybėms toliau vykdyti Sutartį ir (ar) dėl Pardavėjo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus; 
13.2.5. Pardavėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
13.2.6. jei Pardavėjas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės; 
13.2.7. Pardavėjas pažeidžia Sutarties 10 skyriaus nuostatas;
13.2.8. Pardavėjas pažeidžia Sutarties 12 skyriaus nuostatas;
13.2.9. yra kitos aplinkybės, numatytos Lietuvos Respublikos civilinio kodekso 6.217 straipsnyje.
13.3. Pirkėjui nutraukus Sutartį Sutarties 13.2 punkto nustatyta tvarka arba Pardavėjui, nepagrįstai nutraukus Sutartį, Pardavėjas per 7 (septynias) kalendorines dienas sumoka Pirkėjui 10 (dešimties) procentų maksimalios sutarties vertės dydžio baudą ir atlygina tiesioginius nuostolius, susijusius su Sutarties nutraukimu. 
13.4. Pardavėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Pirkėją, nutraukti Sutartį, jeigu:
13.4.1. Pirkėjas, pagal šios Sutarties nuostatas, vėluoja atsiskaityti daugiau nei 60 (šešiašdešimt) kalendorinių dienų;
13.4.2. Pirkėjas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.
13.5. Sutarties gali būti nutraukta Pirkimų įstatyme numatytais atvejais.
13.6. Sutartis gali būti nutraukta raštišku abiejų Šalių sutarimu.

14. Ginčų nagrinėjimo tvarka
14.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
14.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, Lietuvos Respublikos teisme pagal Pirkėjo buveinės vietą.

15. Baigiamosios nuostatos
15.1. Nei viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
15.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
15.3. Pirkimo dokumentai ir Pardavėjo pasiūlymas, kiek jis iš esmės neprieštarauja pirkimo dokumentams, yra sudėtinės šios Sutarties dalys. Esant esminių prieštaravimų tarp šios Sutarties ir pirkimo dokumentų bei Pardavėjo pasiūlymo, remiamasi pirkimo dokumentais ir Pardavėjo pasiūlymu.
15.4. Sutartis jos galiojimo laikotarpiu gali būti keičiama, vadovaujantis pirkimų įstatymo 97 straipsnio reikalavimais ir Sutartimi.
15.5. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
15.6. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
15.7. Sutartis yra Šalių perskaityta, jų suprasta ir jos autentiškumas patvirtintas ant kiekvieno Sutarties lapo kiekvienos Šalies tinkamus įgaliojimus turinčių asmenų parašais.
15.8. Sutarties priedai, esantys neatskiriama Sutarties dalis:
15.8.1. Priedas Nr. 1 – „Techninės sąlygos“;
15.8.2. Priedas Nr. 2 – „Pardavėjo pasiūlymas“;



Rekvizitai, parašai:

